অসম চৰকাৰৰ জলসিঞ্চন বিভাগে ১ আৰু ২ ফেব্ৰুৱাৰিত অনুস্থিত কৰা জলসিঞ্চন বিভাগৰ শাখা সহায়ক পদৰ ফলাফল ঘোষণাত বুধবাৰে গুৱাহাটী উচ্চ ন্যায়ালয়ে স্থগিতাদেশ দিয়ে।
জলসিঞ্চন বিভাগে গুৱাহাটী উচ্চ ন্যায়ালয়ৰ অনুমতি অবিহনে নিযুক্তি পৰীক্ষাৰ ফলাফল ঘোষণা কৰিব নোৱাৰিব বুলিও ন্যায়ালয়ে লগতে কয়।
উল্লেখযোগ্য যে, জলসিঞ্চন বিভাগৰ ৩৯৭ টা শাখা সহায়ক পদৰ বাবে বিভাগটোৱে 'এপটেক' নামৰ এটা ব্লেক লিষ্টেট কোম্পানীৰ জৰিয়তে পৰীক্ষা অনুষ্ঠিত কৰিছিল।
মুম্বাইৰ 'এপটেক' নামৰ কোম্পানীটোক পূৰ্বে এলাহাবাদ উচ্চ ন্যায়ালয়ে ব্লেক লিষ্টেট কৰিছিল যাৰ বাবে গুৱাহাটী উচ্চ ন্যায়ালয়েও একেটা কোম্পানীয়ে অনু্ষ্ঠিত কৰা নিযুক্তি পৰীক্ষাৰ ফলাফল ঘোষণাত স্থগিতাদেশ দিবলৈ বাধ্য হয়।
উচ্চ ন্যায়ালয়ৰ এই নিৰ্দেশৰ পাছতে জলসিঞ্চন বিভাগৰ চাকৰিৰ পৰীক্ষাত অৱতীৰ্ণ হোৱা লাখ লাখ নিবনুৱা যুৱক-যুৱতীয়ে চৰকাৰী চাকৰি লাভ কৰা আশাই অনিশ্চয়তাৰ মাজলৈ গতি কৰিলে।
উল্লেখযোগ্য যে, এই পৰীক্ষা পুনৰ অনুষ্ঠিত কৰিব লাগিব নে কেনেধৰণৰ পদক্ষেপ গ্ৰহণ কৰা হ'ব সেই সম্পৰ্কত এতিয়ালৈ কোনোধৰণৰ তথ্য প্ৰকাশ হোৱা নায়।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
